b'\n_START_ARTICLE_\n\xc5\xbdurnal media\n_START_PARAGRAPH_\n\xc5\xbdurnal media je bilo slovensko medijsko podjetje, kot h\xc4\x8derinska dru\xc5\xbeba v 100% lasti podjetja Styria Media International AG._NEWLINE_Na slovenskem medijskem trgu je bilo prisotno s tremi proizvodi \xe2\x80\x93 tednikom \xc5\xbdurnal, dnevnikom \xc5\xbdurnal24 in spletnim portalom zurnal24.si._NEWLINE_Styria International AG (SIAG) ima v Sloveniji v lasti \xc5\xa1e vedno 25,7-odstotni dele\xc5\xbe v \xc4\x8dasopisni hi\xc5\xa1i Dnevnik, d. d., 25-odstotni dele\xc5\xbe v zalo\xc5\xbeni\xc5\xa1ki hi\xc5\xa1i Adria Media Ljubljana, d. o. o., ki izdaja revije, ter 40-odstotni dele\xc5\xbe v online portalu bolha.com._NEWLINE_7. maja 2014 je \xc5\xbdurnal Media zaradi odlo\xc4\x8ditve lastnika nepri\xc4\x8dakovano ukinil vse tiskane izdaje in spletno mesto. Zagotovili so, da spletno mesto znova ne bo ve\xc4\x8d osve\xc5\xbeeno. Tiskana edicija je poslednji\xc4\x8d iz\xc5\xa1la naslednji dan, takoj po zaprtju. Slu\xc5\xbebo je \xc5\xa1e isti dan izgubilo 55 honorarno in redno zaposlenih urednikov, novinarjev, fotografov, tehni\xc4\x8dnih in drugih delavcev podjetja.'